
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1127 

11 Αυγούστου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Επιτροπής για την καταγραφή των ελλη¬ 
νικής καταγωγής φυλακισθέντων και βασανισθέ- 
ντων Αλβανών υπηκόων. -I 

Συγκρότηση Ομάδας Εργασίας για την ενίσχυση και 
τον εμπλουτισμό των υπαρχουσών πολιτικών και 
προτάσεις παρέμβασης για τη διάδοση της Επιχει¬ 
ρηματικότητας για Άτομα με Αναπηρία. 2 

Τροποποίηση της 190789/2002 υπουργικής απόφα¬ 
σης «έγκριση απόφασης παράλληλης άσκησης αρ- 
μοδιοτήτωντου Διοικητή του Ο.Α.Ε.Δ.». 2 

Καθορισμός τοπικής αρμοδιότητας του Αστυνομικού 
Τμήματος Μέρτζανης της Αστυνομικής Διεύθυν¬ 
σης Ιωαννίνων. 4 

Υπαγωγή του προσωπικού της Κοινότητας Λάβδανης 
Ν. Ιωαννίνων στις διατάξεις του Α' Μέρους του 
Ν. 1188/81. 5 

Τροποποίηση της συστατικής πράξης της Δημοτικής 
Επιχείρησης Ανάπτυξης Δήμου Ειρηνούπολης Ν. 
Ημαθίας. 0 

Τροποποίηση της συστατικής πράξης της δημοτικής 
επιχείρησης Βέροιας Ν. Ημαθίας με την επωνυμία 
«Δημοτικό Περιφερειακό Θέατρο Βέροιας» 
(ΔΗ.ΠΕ.ΘΕ.). 7 

Παράταση ισχύος της 2929/29.7.98 αποφάσεως περί 
απαγορεύσεωςτου κυνηγιού στις περιοχές Λίμνης 
Αγιάς και ποταμού Κερίτη Ν. Χανίων. § 

Κατάργηση του νομικού προσώπου με την επωνυμία 
«Σχολική Επιτροπή Δημοτικού Σχολείου Κορομη- 
λιάς». 9 

Έγκριση Δημοσίευσης Έκθεσης Εκτίμησης παγίων 
περιουσιακών στοιχείων του Δήμου Λεωνιδίου Ν. 
Αρκαδίας. 10 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Κλεοπάτρα Τζιομάκη του 
Χρήστου. 11 


ΑΠΟΦΑΣΕΙ Σ 

Αριθ. Π48-19569/ΑΣ8942 (ΐ) 

Συγκρότηση Επιτροπής για την καταγραφή των ελληνι¬ 
κής καταγωγής φυλακισθέντων και βασανισθέντων 
Αλβανών υπηκόων 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. την παρ. 5 του άρθρου 31 του Οργανισμού του 
Υπουργείου Εξωτερικώνπου κυρώθηκε με το άρθρο πρώ¬ 
το του Ν. 2594/1998 (ΦΕΚΑ' 62), η οποία προσετέθη με το 
άρθρο 11 παρ. 2 του Ν. 2949/2001 «Προξενική διατίμηση 
και άλλες διατάξεις» (ΦΕΚ Α' 243) και τροποποιήθηκε με 
το άρθρο 5 παρ. 4του Ν. 3072/2002 «Επιθεώρηση αρχών 
της εξωτερικής υπηρεσίας, εκπαίδευση και αξιολόγηση 
των υπαλλήλων του Υπουργείου Εξωτερικών και άλλες 
διατάξεις» (ΦΕΚ Α' 294). 

2. το άρθρο 29Ατου Ν. 1558/1985 «Κυβέρνηση και κυ¬ 
βερνητικά όργανα» (ΦΕΚ Α' 137), όπως προστέθηκε με το 
άρθρο 27του Ν. 2081/1992 «Ρύθμισητων Επιμελητηρίων» 
(ΦΕΚ Α' 154) και αντικαταστάθηκε με το άρθρο 1 του Ν. 
2469/1997 «Περιορισμός και βελτίωση της αποτελεσματι- 
κότητας των κρατικών δαπανών και άλλες διατάξεις» 
(ΦΕΚ Α' 38) και το γεγονός ότι από τις διατάξεις του πα¬ 
ρόντος δεν προκαλείται δαπάνη σε βάρος του κρατικού 
προϋπολογισμού. 

3. α. το έγγραφο 63547/9261/03/2.5.2003 του Γενικού 
Γραμματέα του Υπουργείου Εσωτερικών, Δημόσιας Διοί¬ 
κησης και Αποκέντρωσης Β. Βαλασόπουλου με το οποίο 
υποδεικνύεται μέλος της Επιτροπής. 

β. το έγγραφο 63435/6.5.2003 του Υπουργού Δικαιοσύ¬ 
νης Φ. Πετσάλνικου με το οποίο υποδεικνύεται μέλος της 
Επιτροπής. 

γ. το έγγραφο 824/12.5.2003 του Γενικού Γραμματέα 
του Υπουργείου Δημόσιας Τάξης Δ. Ευσταθιάδη με το 
οποίο υποδεικνύεται μέλος της Επιτροπής. 

4. την ανάγκη καταγραφής των φυλακισθέντων και βα- 
σανισθέντων ελληνικής καταγωγής Αλβανών υπηκόων 
ώστε να καταστεί δυνατός ο σχεδιασμός πολιτικής της εν 
γένει περιθάλψεως και υποστηρίξεως αυτών και των με¬ 
λών τω οικογενειών τους. 

5. την γενικότερη υπηρεσιακή ανάγκη, αποφασίζουμε: 

1. Συγκροτείται Επιτροπή αποτελούμενη από τους: 

α. Ιωάννη-Γαβριήλ Παπαδόπουλο, Σύμβουλο Πρεσβεί¬ 
ας Α' ως Πρόεδρο 

β. Παρή Κοντοδιού, Διευθύντρια της Διεύθυνσης Απο¬ 
νομής Χάριτος και Διεθνούς Δικαστικής Συνεργασίας του 
Υπουργείου Δικαιοσύνης. 

γ. Ελένη Παναγιωτάκη, Τμηματάρχη του Β' Τμήματος 
Ιθαγένειας της Διεύθυνσης Αστικής και Δημοτικής Κατά¬ 
στασης του Υπουργείου Εσωτερικών, Δημόσιας Διοίκη¬ 
σης και Αποκέντρωσης. 

δ. Ιωάννη Μαυρέλη, Αστυνομικό Διευθυντή της Διεύ¬ 
θυνσης Αλλοδαπών του Υπουργείου Δημόσιας Τάξης, με 
αναπληρωτή του τον Αστυνομικό Υποδιευθυντή Πανα¬ 
γιώτη Παννίνα, της ιδίας υπηρεσίας. 

ε. Ελευθερία Γαλαθιανάκη, Σύμβουλος Πρεσβείας Α' με 
αναπληρωτή της τον Κατακαλίδη Βασίλειο, Ακόλουθο 
Πρεσβείας. 

2. Την γραμματειακή στήριξη της Επιτροπής θα αναλά- 
βει υπάλληλος του κλάδου διοικητικής, λογιστικής και 
γραμματειακής υποστήριξης ή του κλάδου διοικητικών 
γραμματέων σε προσωποπαγείς θέσεις που θα ορισθεί 
από την ΣΤ 1 Διεύθυνση Προσωπικού και Διοικητικής Ορ¬ 
γάνωσης του Υπουργείου Εξωτερικών. 

3. Η Επιτροπή θα έχει ως αντικείμενο την καταγραφή 
των ελληνικής καταγωγής φυλακισθέντων και βασανισθέ- 
ντων Αλβανών υπηκόων. Προς το σκοπό αυτό η Επιτροπή 
εξουσιοδοτείται να κάνει χρήση κάθε αναγκαίου αποδει¬ 
κτικού μέσου. Επίσης, επιτρέπεται η Επιτροπή στα πλαί¬ 
σια των ερευνών της να απευθύνει σχετικά ερωτήματα 
προς αρμόδιες υπηρεσίες δια του Προέδρου της. Σχετι¬ 
κά αιτήματα από πρόσωπατα οποία είναι ελληνικής κατα¬ 
γωγής φυλακισθέντες και βασανισθέντες Αλβανοί υπήκο¬ 
οι υποβάλλονται στην Επιτροπή μέσω των ελληνικών 
προξενικών αρχών ή των υπηρεσιών αλλοδαπών και με¬ 
τανάστευσης των Περιφερειών ή μέσω της Ε3 Διεύθυν¬ 
σης Διεύθυνσης Προξενικών, Διοικητικών και Δικαστικών 
Υποθέσεων του Υπουργείου Εξωτερικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2003 

Ο ΥΠΟΥΡΓΟΣ 

ΓΕΩΡΓΙΟΣ Α. ΠΑΠΑΝΔΡΕΟΥ 

-♦- 

Αριθ. 13384/839 (2) 

Συγκρότηση Ομάδας Εργασίας για την ενίσχυση και τον 
εμπλουτισμό των υπαρχουσών πολιτικών και προτά¬ 
σεις παρέμβασης για τη διάδοση της Επιχειρηματικό¬ 
τητας για Άτομα με Αναπηρία. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 (ΦΕΚ 137/Α/85) «Κυβέρνηση και Κυ¬ 
βερνητικά όργανα», όπως τροποποιήθηκε με το Ν. 2081/ 
92 (ΦΕΚ 154/Α/92). 

2. Τις διατάξεις των Π .Δ 229/86 (ΦΕΚ 96/Α/16.7.86), Π.Δ. 
396/89 (ΦΕΚ 172/Α/16.6.89) και Π.Δ 189/95 (ΦΕΚ99/Α/95) 
«Οργανισμός της ΓΓΒ», του άρθρου 21 του Ν. 2367/95 
(ΦΕΚ 261/Α/95) «Σύσταση της Δ/νσης ΜΜΕ της Γ.Γ.Β.». 
και της Υ.Α. 3584/5.3.1996 (ΦΕΚ 147/Β/12.3.1996) «Διάρ¬ 
θρωση, Αρμοδιότητες και κατανομή προσωπικού της 
Δ/νσης ΜΜΕ της ΓΓΒ». 

3. Το Π.Δ.27/1.2.96 (ΦΕΚ 19Α) «Συγχώνευση Υπουργεί¬ 
ων Τουρισμού, Βιομηχανίας, Ενέργειας και Τεχνολογίας, 
και Εμπορίου στο Υπουργείο Ανάπτυξης». 


4. Τηνπαρ.1. του άρθρου 2, του Ν.2303/1995 (ΦΕΚ 80/ 
Α/95). 

5. Το άρθρο 28παρ.α'τουΝ.2081/92 (ΦΕΚ 154/Α), όπως 
αντικαταστάθηκε από το άρθρο 2 του Ν. 2438/96 (ΦΕΚ 
211/Α). 

6 . Την 485/31.10.01 (ΦΕΚ 1484/Β/31.10.01) Κοινή Από¬ 
φαση του Πρωθυπουργού και του Υπουργού Ανάπτυξης 
«Ανάθεση αρμοδιοτήτων στους Υφυπουργούς Ανάπτυ¬ 
ξης Αλέξανδρο Καλαφάτη , Χρήστο Θεοδώρου και Δημή- 
τριο Γεωργακόπουλο». 

7. Την 19606/95 (ΦΕΚ 872/Β/95) Απόφαση του Υφυ¬ 
πουργού Βιομηχανίας «Μεταβίβαση στο Γενικό Γραμμα¬ 
τέα Βιομηχανίας, στους Γενικούς Διευθυντές, στους Δι¬ 
ευθυντές και λοιπούς Προϊσταμένους Υπηρεσιακών μο- 
νάδωντης Γ ενικής Γ ραμματείας Βιομηχανίας (Γ.Γ.Β.) του 
Υπουργείου Βιομηχανίας, Ενέργειας και Τεχνολογίας του 
δικαιώματος να υπογράφουν «με εντολή Υφυπουργού». 

8 . Την 0(2001)-550 της 14.3.2001 Απόφαση της ΕΕ με 
την οποία εγκρίθηκε το Επιχειρησιακό Πρόγραμμα Αντα¬ 
γωνιστικότητα (Ε.Π.ΑΝ. 2000 - 2006). 

9. Τις διατάξεις του Ν.2860/2000 «Διαχείριση, Παρακο¬ 
λούθηση και έλεγχος του κοινοτικού Πλαισίου στήριξης 
και άλλες διατάξεις» (ΦΕΚ 251/Α). 

10. Το Π.Δ. 4/14.1.2002 , «Εκτέλεση ενεργειών τεχνικής 
βοήθειας - στήριξης και διαχείριση των αντίστοιχων πόρων». 

11 .Την Απόφαση 7304/195/15.4.03. «Μεταβίβασης Αρ¬ 
μοδιότητας Τεχνικής Βοήθειας στη Γ.Γ.Β», αποφασίζουμε: 

1. Συγκροτούμε Ομάδα Εργασίας αποτελούμενη από 
τους εξής: 

1. Γεράσιμο Πόλη Αρχιτέκτονα μηχανικό, ειδικό σύμβου¬ 
λο του Υπουργού Ανάπτυξης, ως Πρόεδρο & Συντονιστή. 

2. Μάμαλη Ευαγγελία Τμηματάρχη της Δ/νσης ΜΜΕτης 
ΓΓΒ ως Αναπληρωτή Συντονιστή και τακτικό μέλος. 

3. Ισμήνη Βαλσαμή, ειδική σύμβουλο του Υφυπουργού 
Ανάπτυξης Α. Καλαφάτη ως τακτικό μέλος. 

4. Ευστάθιο Ζαφραντζά στέλεχος του ΕΟΜΜΕΧ, ειδικό 
σύμβουλο του Γεν. Γραμματέα Βιομηχανίας ως τακτικό 
μέλος. 

5. Κωνσταντίνο Γαλιώτο, πολιτικό μηχανικό σύμβουλο 
του Γεν. Γραμματέα Βιομηχανίας ως τακτικό μέλος. 

6 . Ευαγγελία Βασιλακάκη Δ/ντρια του ΕΟΜΜΕΧ ως τα¬ 
κτικό μέλος. 

7. Δημήτριο Ζιώμα, ειδικό λειτουργικό επιστήμονα του 
ΕΚΚΕ ως τακτικό μέλος. 

8 . Αρετή Τσοχατζοπούλου αρχιτέκτονα μηχανικό, ειδι¬ 
κή εμπειρογνώμονα ως τακτικό μέλος. 

9. Μάρη Κυριαζοπούλου κοινωνιολόγο, ειδική εμπειρο¬ 
γνώμονα ως τακτικό μέλος. 

Για την γραμματειακή υποστήριξη της ομάδας ορίζεται 
η Μαρία Καραγιάννη υπάλληλος της ΓΓΒ. 

2. Αντικείμενο της παρούσης ομάδας είναι, 

• Η αξιολόγηση και διεξαγωγή συμπερασμάτωντου Συ¬ 
νεδρίου Επιχειρηματικότητα και Άτομα με Αναπηρία που 
διεξήχθη στις 30.6.2003 στα πλαίσια της Ελληνικής Προ¬ 
εδρίας της Ε. Ε και του Προγράμματος «Ενίσχυση Επιχει¬ 
ρηματικότητας Ατόμων με Αναπηρίες» του Μέτρου 2.8 
του ΕΠΑΝ. 

• Η συνοπτική αξιολόγηση του Προγράμματος «Ενί¬ 
σχυση Επιχειρηματικότητας Ατόμων με Αναπηρίες» σε ότι 
αφορά την αποδοχή του από τον ειδικό πληθυσμό στον 
οποίο απευθύνεται και η συνοπτική αξιολόγηση του πε¬ 
ριεχομένου των υποβαλλόμενων προτάσεων δια μέσου 
των σχετικών αναφορών που θα υποβάλλει ο Φορέας 

Υλοποίησης (ΕΟΜΜΕΧ). Για τα ανωτέρω θα υποβληθεί 
σχετικό πόρισμα και συνοπτική έκθεση, στο Γενικό Γραμ- 
ματέα Βιομηχανίας. 

• Ο εμπλουτισμός των υπαρχουσών πολιτικών καθώς 
και προτάσεις παρέμβασης σε διστομεακό επίπεδο με 
στόχο την διάδοση της Επιχειρηματικότητας στα Άτομα 
με Αναπηρία. 

3. Η Επιτροπή δύναται κατά την κρίση της, να προσκα- 
λεί ειδικούς επιστήμονες, φορείς και διακεκριμένους πο¬ 
λίτες που έχουν άμεση εμπλοκή με το θέμα σε ακρόαση 
ώστε να καταθέσουν τις απόψεις τους. Τα έξοδα, μετακί¬ 
νησης και φιλοξενίας θα βαρύνουν την τεχνική βοήθεια 
του ΕΠΑΝ. Ορίζεται επίσης το ανώτατο ποσό των 1600 € 
για την αγορά αναλώσιμων υλικών υπολογιστή, γραφικής 
ύλης, φωτοαντιγραφικών, βιβλιοδεσίας και ταχύ αποστο¬ 
λών (ουπΊθΐ") για την κάλυψη των αντίστοιχων αναγκώντης 
Ομάδας. Η δαπάνη αυτή θα βαρύνει τη Τεχνική Βοήθεια 
του ΕΠΑΝ. 

4. Η Ομάδα συγκροτείται σε ολομέλεια κατόπιν πρό¬ 
κλησης του συντονιστή, τουλάχιστον τέσσερις φορές την 
εβδομάδα και συνεδριάζει εκτός ωρών εργασίας. 

5. Η Διάρκεια της Ομάδας, ορίζεται σε πέντε (5) μήνες 
και με την λήξη της, οφείλει να υποβάλλει στο Γενικό 
Γραμματέα Βιομηχανίας αναλυτικό εισηγητικό πόρισμα 
πεπραγμένων και προτάσεων εμπλουτισμού των σχετι¬ 
κών μέτρων και πολιτικών καθώς και τεύχος πρακτικών 
Συνεδριάσεων. 

6 . Η ομάδα εργασίας θα υποβάλλει προτάσεις στις υπη¬ 
ρεσίες της Γ ενικής Γ ραμματείας Βιομηχανίας και στο φο¬ 
ρέα υλοποίησης (ΕΟΜΜΕΧ) προκειμένου να ληφθούν 
υπόψη για το Β' κύκλο του προγράμματος Ενίσχυση Επι¬ 
χειρηματικότητας Ατόμων με Αναπηρίες. 

7. Η αμοιβή των μελών της Ομάδας, θα βαρύνει τις δα¬ 
πάνες της Εθνικής Τεχνικής Βοήθειας και θα καθορισθεί 
με νεότερη Απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 2003 

Με εντολή Υφυπουργού 
Ο Γενικός Γραμματέας Βιομηχανίας 
Ν. ΛΕΟΝΤΑΡΙΤΗΣ 

-*- 

Αριθ.οικ. 191041 (3) 

Τροποποίηση της 190789/2002 υπουργικής απόφασης 
«έγκριση απόφασης παράλληλης άσκησης αρμοδιο¬ 
τήτων του Διοικητή του Ο.Α.Ε.Δ.». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργανα». 

β) Του Π .Δ. 360/97 (ΦΕΚ 240/Α'). 

γ) Του Ν. 2956/2001 «Αναδιάρθρωση Ο.Α.Ε.Δ. και άλλες 
διατάξεις» (ΦΕΚ 258/Α'). 

δ)Τηςπαραγρ. 8του άρθρου 12του Ν. 3144/2003 «Κοι¬ 
νωνικός διάλογος για την προώθηση της απασχόλησης» 
(ΦΕΚ111/Α). 

2. Την 190789/2002 απόφασή μας (ΦΕΚ754/Β'). 

3. Το Β 118743/11.7.2003 έγγραφο του Διοικητή του 
Ο.Α.Ε.Δ. 


4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Ο.Α.Ε.Δ., αποφασίζουμε: 

Εγκρίνουμε το αίτημα του Διοικητή του Ο.Α.Ε.Δ. (έγγρα¬ 
φο του Β 118743/11.7.2003) και τροποποιούμε την εγκρι¬ 
τική απόφασή μας 190789/2002 παράλληλης άσκησης αρ- 
μοδιοτήτωντου Διοικητή του Ο.Α.Ε.Δ. ως κατωτέρω: 

I) Η παράγραφος 11 του άρθρου 8 της 190789/02 από¬ 
φασης αντικαθίσταται ως εξής: 

«Την σύσταση πάγιας προκαταβολής για την αντιμετώ¬ 
πιση των αναγκών των Υπηρεσιών που υπάγονται στην 
αρμοδιότητα της Περιφερειακής Διεύθυνσης, οι οποίες 
δεν έχουν δική τους λογιστική και οικονομική διαχείριση, 
για την πραγματοποίηση δαπανών για την αντιμετώπιση 
εκτάκτων αναγκών των Υπηρεσιών της τοπικής αρμοδιό- 
τητάς τους, σύμφωνα με τις κείμενες διατάξεις περί προ¬ 
μηθειών, μέχρι του ποσού των σαράντα χιλιάδων (40.000) 
δραχμών ή 117,39 € κατά περίπτωση και μέχρι του ποσού 
των τετρακοσίων πενήντα χιλιάδων (450.000) δραχμών ή 
1.320,62 € συνολικά το μήνα». 

II) Προστίθεται παράγραφος 9 στο άρθρο 7 της απόφα¬ 
σης 190789/2002, ως εξής: 

«Με τον Προϊστάμενο της Ειδικής Υπηρεσίας: 

Την αρμοδιότητα έγκρισης εκτέλεσης μικροδαπανών 
και μικροπρομηθειών για τις ανάγκες της Υπηρεσίας του 
μέχριτου ποσού των σαράντα χιλιάδων (40.000) δραχμών 
ή 117,39 € κατά περίπτωση και συνολικά για κάθε μήνα μέ¬ 
χρι του ποσού των επτακοσίων χιλιάδων (700.000) δραχ¬ 
μών ή 2.054,29 €». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2003 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΠΠΑΣ 
-♦- 

Αριθ. 7001/2/1260-ιε' (4) 

Καθορισμός τοπικής αρμοδιότητας του Αστυνομικού 
Τμήματος Μέρτζανης της Αστυνομικής Διεύθυνσης 
Ιωαννίνων. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 
Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α'-152), όπως το τελευταίο άρθρο αντικαταστάθηκε 
με το άρθρο 1 παρ. 1 του Ν. 1590/1986 (Α'-49). 

2. Τις διατάξειςτου άρθρου 28παρ. 1 του Ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α'-41). 

3. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α'-137), το οποίο προ¬ 
στέθηκε με το άρθρο 27του Ν. 2081 /1992 (Α'-154) καιτρο- 
ποποιήθηκε με το άρθρο 1 παρ. 2 εδαφ. Α' του Ν. 2469/ 
1997 (Α'-38). 

4. Τις διατάξειςτου άρθρου 1 περίπτωση Β' εδάφιο 4της 
7004/3/34 από 14.5.2003 Απόφασης Υφυπουργού Δημό¬ 
σιας Τάξης «Μεταβίβαση αρμοδιοτήτων Υφυπουργού Δη¬ 
μόσιας Τάξης σε υφιστάμενα υπηρεσιακά όργανα (Β -608). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Τοπική αρμοδιότητα 

Η τοπική αρμοδιότητα του Αστυνομικού Τμήματος Μέρ- 
τζανης της Αστυνομικής Διεύθυνσης Ιωαννίνων, που 
ιδρύθηκε με το Π.Δ. 217/2003 (Α'-183), ταυτίζεται με τον 
περιφραγμένο και οριοθετημένο χώρο των εγκαταστάσε¬ 
ων του σημείου εισόδου - εξόδου Μέρτζανη της χώρας 
από και προς την Αλβανία και περιορίζεται, αντίστοιχα, ως 
προς τον οριοθετημένο αυτό χώρο, η τοπική αρμοδιότη¬ 
τα του Αστυνομικού Τμήματος Κόνιτσας της ίδιας Αστυ¬ 
νομικής Διεύθυνσης. 

Άρθρο 2 
Έναρξη ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2003 
Ο Αρχηγός 
ΦΩΤΙΟΣ ΝΑΣΙΑΚΟΣ 

-♦- 

Αριθ. 15994 (5) 

Υπαγωγή του προσωπικού της Κοινότητας Λάβδανης Ν. 
Ιωαννίνων στις διατάξεις του Α' Μέρους του Ν. 1188/81. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 
Έχοντας υπόψη: 

1. Τις διατάξεις της παραγράφου 2 του άρθρου 3 του 
Ν.1188/81,όπως σήμερα ισχύουν. 

2. Την 55/2003 απόφαση του Κ.Σ. Λάβδανης. 

3. Την 29/17.4.2003 Γνωμοδότηση του Υπηρεσιακού 
Συμβουλίου Ο.Τ.Α. Ν. Ιωαννίνων. 

4. Την 20922/19.9.2001 (ΦΕΚ. 1271/Β/2.10.2001) από¬ 
φασή μας, «Μεταβίβαση αρμοδιοτήτων και παροχή εξου¬ 
σιοδότησης υπογραφής αποφάσεων, εγγράφων κ.λπ. ΜΕ 
ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ >», απο¬ 
φασίζουμε: 

Υπάγουμε το προσωπικό της Κοινότητας Λάβδανης Ν. 
Ιωαννίνων, στις διατάξεις του Α' Μέρους του Ν. 1188/81, 
επειδή συντρέχουν οι νόμιμες προϋποθέσεις. 

Με την παρούσα προκαλείται δαπάνη σε βάρος του 
προϋπολογισμού της κοινότητας Λάβδανης, το ύψος της 
οποίας δεν μπορεί να υπολογισθεί με την παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 21 Ιουλίου 2003 
Με εντολή Γενικού Γραμματέα Περιφέρειας 
Ο Διευθυντής 
ΧΡΗΣΤΟΣ ΤΣΙΑΤΟΥΡΑΣ 

-♦- 

Αριθ. 4816 (6) 

Τροποποίηση της συστατικής πράξης της Δημοτικής Επι¬ 
χείρησης Ανάπτυξης Δήμου Ειρηνούπολης Ν. Ημαθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 
Έχοντας υπόψη 

1. Τιςδιατάξειςτου Ν.2503/97 97«Διοίκηση, οργάνωση 
στελέχωση της Περιφέρειας, ρύθμιση θεμάτων για την 


Τοπική Αυτοδιοίκηση και άλλες διατάξεις» και του Ν. 
2539/97 «Συγκρότηση της πρωτοβάθμιας Τοπικής Αυτο¬ 
διοίκησης». 

2. Τις διατάξεις του άρθρου 277του Δ. Κ. Κ. (Π.Δ. 410/95) 
και του Π.Δ. 250/89 (ΦΕΚ 118/Α710.5.89). 

3. Την αριθ. 25027/84 (ΦΕΚ 244/Β'/19.4.84) απόφαση 
του Υπουργού Εσωτερικών «Καθορισμός αναγκαίων λε¬ 
πτομερειών για την εφαρμογή των διατάξεων των άρ¬ 
θρων 205 έως 213 του Ν. 1065/80 κ.λπ.». 

4. Τις διατάξεις του άρθρου 27 του Ν. 2081/92 (ΦΕΚ 
154/Α710.9.92). 

5. Την 3498/12.4.98 απόφασή μας (ΦΕΚ 507/Β798), με 
την οποία έγινε η σύσταση της Δημοτικής Επιχείρησης 
Ανάπτυξης Δήμου Ειρηνούπολης. 

6 . Την 85/2003 απόφαση του δημοτικού συμβουλίου Ει¬ 
ρηνούπολης με την οποία τροποποιείται η συστατική πρά¬ 
ξη της Δημοτικής Επιχείρησης Ανάπτυξης Δήμου Ειρη¬ 
νούπολης ως κατωτέρω. 

7. Την 5631/26.7.2000 (ΦΕΚ 1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
σχετικά με τη μεταβίβαση του δικαιώματος υπογραφής 
«με εντολή Γενικού Γραμματέα Περιφέρειας», αποφασί¬ 
ζουμε: 

Επικυρώνουμε την 85/2003 απόφαση του δημοτικού 
συμβουλίου Ειρηνούπολης, με την οποία τροποποιείται η 
συστατική πράξη της Δημοτικής Επιχείρησης Ανάπτυξης 
Δήμου Ειρηνούπολης και συγκεκριμένα το τέταρτο εδά¬ 
φιο της παραγράφου 2, η οποία αναφέρεται στο σκοπό 
της επιχείρησης ως εξής: 

«- Η ανάληψη και εκτέλεση έργων». 

Ακροτελεύτια διάταξη 

Από τις διατάξεις αυτής της απόφασης, δεν προκαλεί- 
ται δαπάνη σε βάρος του προϋπολογισμού του δήμου Ει¬ 
ρηνούπολης. 

- Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 15 Ιουλίου 2003 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

Αριθ. 5252 (7) 

Τροποποίηση της συστατικής πράξης της δημοτικής επι¬ 
χείρησης Βέροιας Ν. Ημαθίας με την επωνυμία «Δη¬ 
μοτικό Περιφερειακό Θέατρο Βέροιας» (ΔΗ.ΠΕ.ΘΕ.). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη 

1. Τις διατάξειςτου Ν. 2503/97 και του Ν. 2539/97. 

2. Τις διατάξειςτου άρθρου 277του Δ.Κ.Κ. (Π.Δ. 410/95). 

3. Τις διατάξειςτου άρθρου 27του Ν. 2081/92 «Ακροτε¬ 
λεύτια διάταξη». 

4. Την 25027/84 (ΦΕΚ 244/Β719.4.84) απόφαση του 
Υπουργού Εσωτερικών «Καθαρισμός αναγκαίων λεπτο¬ 
μερειών για την εφαρμογή των διατάξεων των άρθρων 
205 έως 213 του Ν. 1065/80 κ.λπ.». 

5. Την 26993/9.5.89 (ΦΕΚ 379/Β723.5.89) απόφαση 
Υπουργού Εσωτερικών, με την οποία έγινε η σύσταση της 
δημοτικής επιχείρησης με την επωνυμία «Δημοτικό Περι¬ 
φερειακό Θέατρο Βέροιας», όπως αυτή τροποποιήθηκε 
με την 16828/10.1.97 (ΦΕΚ 35/Β724.1.97) απόφασή μας. 

6 . Την 319/2003 απόφαση του δημοτικού συμβουλίου 
Βέροιας με την οποία τροποποιείται η συστατική πράξη 
της ανωτέρω επιχείρησης. 

7. Την 5631/26.7.2000 (ΦΕΚ1339/Β/2000) απόφαση του 
Γενικού Γραμματέα Περιφέρειας Κεντρικής Μακεδονίας 
σχετικά με τη μεταβίβαση του δικαιώματος υπογραφής 
«με εντολή Γενικού Γραμματέα Περιφέρειας», αποφασί¬ 
ζουμε: 

Α. Επικυρώνουμε την 319/2003 απόφαση του δημοτικού 
συμβουλίου Βέροιας με την οποία τροποποιείται η συ¬ 
στατική πράξη της δημοτικής επιχείρησης «Δημοτικό Πε¬ 
ριφερειακό Θέατρο Βέροιας» και συγκεκριμένα αντικαθι¬ 
στά την παράγραφο (3) ως εξής: 

«3. Η Επιχείρηση διοικείται από εννιαμελές (9) διοικητι¬ 
κό συμβούλιο η σύνθεση του οποίου έχει ως εξής: 

α) Τέσσερις (4) αιρετοί εκπρόσωποι του δήμου Βέροι¬ 
ας, εκ των οποίων ο ένας προέρχεται από τη μειοψηφία. 

β) Ένας (1) εκπρόσωπος του Εργατικού Κέντρου Βέ¬ 
ροιας, που να έχει θεατρικές γνώσεις. 

γ) Τρεις (3) δημότες ή κάτοικοι του Δήμου οι οποίοι δια¬ 
θέτουν θεατρικές γνώσεις. 

δ) Ένας (1) εκπρόσωπος των εργαζομένων, εφ’όσον 
απασχολούνται σε αυτή πάνω από είκοσι (20). Σε περί¬ 
πτωση που ο αριθμός των εργαζομένων είναι μικρότερος 
των 20, τότε στη θέση αυτή θα ορίζεται από το δημοτικό 
συμβούλιο ένας (1) δημότης ή κάτοικος του Δήμου με θε¬ 
ατρικές γνώσεις. 

Β. Ακροτελεύτια διάταξη 

Από τις διατάξεις αυτής της απόφασης, δεν προκαλεί- 
ται δαπάνη σε βάρος του προϋπολογισμού της δημοτικής 
επιχείρησης «Δημοτικό Περιφερειακό Θέατρο Βέροιας». 

- Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 15 Ιουλίου 2003 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

Αριθ. 3938 (8) 

Παράταση ισχύος της 2929/29.7.98 αποφάσεως περί 
απαγορεύσεως του κυνηγιού στις περιοχές Λίμνης 
Αγιάς και ποταμού Κερίτη Ν. Χανίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Την 2929/29.7.1998 (ΦΕΚ 943Β/2.9.98) απόφαση της 
οποίας η ισχύς λήγει την 31.7.2003 και με την οποία είναι 
απαγορευμένο το κυνήγι όλων των θηραμάτων στην πε¬ 
ριοχή της λίμνης Αγίας και ποταμού Κερίτη. 

2. Τις διατάξεις του Ν.2503/30.5.1997 (ΦΕΚ 107Α/ 
30.5.1997) Διοίκηση, Οργάνωση Στελέχωση της Περιφέ¬ 
ρειας κ,τ.λ.. 

3. Το γεγονός ότι είναι απαραίτητη και στο μέλλον η 
προσφορά των θηραμάτων στις περιοχές Λίμνη Αγιάς και 
Κερίτη ποταμού, επειδή είναι τόπος διαχειμάνσεως, πλη¬ 
θώρας ειδών παρυδάτιων και υδροβίων πτηνών και μάλι¬ 
στα μερικών σπανίων εξ’αυτών (κύκνος) και λοιπών θηρα¬ 
μάτων ως και τόπος αναψυχής και περιπάτου των Χανιω- 
τών κατά τη χειμερινή περίοδο και είναι αναγκαία η 
ασφάλεια αυτών από ανεξέλεγκτους και αδέσποτους πυ¬ 
ροβολισμούς, αποφασίζουμε: 


1. Παρατείνουμε για άλλα επτά (7) κυνηγετικά έτη ήτοι: 
από 1.8.2003 έως 31.8.2010 την ισχύ της 2929/29.7.1998 
(ΦΕΚ 943Β/2.9.98) αποφάσεώς μας, με την οποία είναι: 
απαγορευμένο μέχρι την 31.7.2003 το κυνήγι όλων των 
αναφερομένων στο σκεπτικό της παρούσης θηραμάτων 
στην περιοχή Λίμνης Αγιάς και Κερίτη ποταμού και για 
τους προαναφερθέντας λόγους. 

2 . Για την διευκόλυνση των κυνηγών αναφέρουμε τα 
όρια των απαγορευμένων περιοχών. 

Α) Λίμνη Αγιάς: Η οριοθετική γραμμή που περικλείει την 
απαγορευμένη περιοχή είναι η εξής: Αρχίζει από το επαρ¬ 
χιακό ασφαλτόδρομο Χανίων - Αγιάς και στο σημείο αυ¬ 
τού όπου διακλαδώνεται προς το αντλιοστάσιο και κτίρια 
Τ.Ο.Ε.Β. Βαρυπέτρου. Ακολουθεί την διακλάδωση αυτή 
(δρόμος ασφαλτοστρωμένος) προς βορράν αφήνοντας 
τις εγκαταστάσεις Κυρτοματάδιο όπου και τελειώνει ο 
δρόμος αυτός. 

Ακολουθεί στη συνέχεια προς δυσμάς τον ασφαλτό¬ 
δρομο προς Κυρτοματάδω έως τη διακλάδωση προς το 
χωριό Αγιάς (δρόμος ασφαλτοδρομένος). 

Εν συνεχεία ακολουθεί προς νότον την διακλάδωση 
προς Αγιά έως ότου καταλήξει στον κεντρικό δρόμο Χα¬ 
νίων-Αλικιανού. 

Από εκεί κατευθύνεται προς Ανατολάς ακολουθώντας 
τον κεντρικό αυτό δρόμο έως το σημείο που συναντά την 
διακλάδωση προς εγκαταστάσεις Τ.Ο.Ε.Β. όπου και κλεί¬ 
νει η οριοθετική γραμμή. 

Β) Κερίτης ποταμός: Σε όλη την κοίτη του ποταμού Κε¬ 
ρίτη διαβρεχομένη ή μη και στις παρόχθες ζώνες αυτού 
μέχρι αποστάσεως εκατό (100) μέτρων από τις όχθες του 
ποταμού και στο τμήμα αυτού που αρχίζει από τη γέφυρα 
του Αλικιανού έως τις εκβολές του στη θάλασσα (Κρητικό 
πέλαγος). 

Η Δ/νση Δασών να εκδόσει κατόπιν την σχετική Αστυνο¬ 
μική Απαγορευτική διάταξη. 

Από τη δημοσίευση της απόφασης αυτής δεν δημιουρ- 
γείται δαπάνη εις βάρος του κρατικού προϋπολογισμού. 

Η ισχύς της παρούσης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 3 Ιουλίου 2003 
Ο Γενικός Γραμματέας Περιφέρειας 
ΑΘΑΝ.ΚΑΡΟΥΝΤΖΟΣ 

-♦- 

Αριθ. 10374 (9) 

Κατάργηση του νομικού προσώπου με την επωνυμία 
«Σχολική Επιτροπή Δημοτικού Σχολείου Κορομηλιάς». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 203παρ.7του Π.Δ/τος 410/1995, (Δ.Κ.Κ) καιδπαρ.8 
του Ν.1894/90, (ΦΕΚ Α' 110), όπως αυτός ισχύει. 

β) 7παρ.16του Ν.2307/1995,(ΦΕΚ 113 Α') και 14παρ.1 
και 2του Ν.2399/96, (ΦΕΚΑ'90) - μεταβίβαση αρμοδιοτή¬ 
των Νομάρχη σε Περιφερειακό Διευθυντή και Γενικό 
Γ ραμματέα Περιφέρειας, αντίστοιχα. 

γ) 6 παρ. 10 του Ν.2503/1997, (ΦΕΚ 107 Α') «Διοίκηση, 
Οργάνωση, Στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις». 

δ) 1 παρ. 46.17του Ν.2539/1997, (ΦΕΚ244Α") «Συγκρό¬ 
τηση της Πρωτοβάθμιας Τοπικής Αυτοδιοίκησης». 

2. Την 14291/8.7.91 απόφαση του Νομάρχη Φθ/δας πε- 
ρίς σύστασης νομικού προσώπου δημοσίου δικαίου στην 
π. Κοινότητα Κορομηλιάς Ν.Φθιώτιδας με την επωνυμία 
«Σχολική Επιτροπή Δημοτικού Σχολείου Κορομηλιάς» 
που δημοσιεύθηκε στο ΦΕΚ 698 Β729.8.91. 

3. Την 86/03 απόφαση του Δημοτικού Συμβουλίου του 
Δήμου Ξυνιάδας, σχετικά με την κατάργηση του ανωτέρω 
νομικού προσώπου, επειδή το Δημοτικό Σχολείο Κορομη- 
λιάς έπαψε να λειτουργεί ως σχολική μονάδα. 

4. Την 1100/11.2.98 απόφασή μας, περί μεταβίβασης δι¬ 
καιώματος υπογραφής «Με εντολή Γενικού Γραμματέα 
Περιφέρειας» στο Διευθυντή Αυτοδιοίκησης και Αποκέ¬ 
ντρωσης, η οποία δημοσιεύθηκε στο ΦΕΚ 179 Β725.2.98. 
αποφασίζουμε: 

1. Καταργούμε το νομικό πρόσωπο δημοσίου δικαίου 
«Σχολική Επιτροπή Δημοτικού Σχολείου Κορομηλιάς»,για 
τους λόγους που αναφέρονται στην 86/2003 απόφαση 
του Δημοτικού Συμβουλίου Δήμου Ξυνιάδας. 

2. Από την απόφαση αυτή δεν προκαλείται δαπάνη σε 
βάρος του προϋπολογισμού του Δήμου Ξυνιάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 17 Ιουλίου 2003 

Με εντολή Γενικού Γραμματέα Περιφέρειας 
Ο Αναπληρωτής Διευθυντής 
ΙΩΑΝΝΗΣ ΓΡΑΦΙΤΗΣ 
-♦- 

Αριθ. 1240 (10) 

Έγκριση Δημοσίευσης Έκθεσης Εκτίμησης παγίων περι¬ 
ουσιακών στοιχείων του Δήμου Λεωνιδίου Ν. Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 

Έχοντας υπόψη: 

1. Τις διατάξεις του Κ. Ν .2190/20 όπως ισχύει. 

2. Τις διατάξεις του Π.Δ. 30/96 «Κώδικας Νομαρχιακής 
Αυτοδιοίκησης». 

3. Τον Οργανισμό Εσωτερικής Οργάνωσης καιΛειτουρ- 
γίαςτωνΥπηρεσιώντης Νομαρχιακής Αυτοδιοίκησης Αρ¬ 
καδίας. 

4. Το άρθρο 6 της 25027/9.4.84 απόφασης του Υπουρ¬ 
γείου Εσωτερικών. 

5. Το 2758/2.6.2003 έγγραφο του Δήμου Λεωνιδίου. 

6. Την 1087/17.6.2003 Απόφασή μας. 

7. Την από 9.7.2003 Έκθεσης Εκτίμησηςτης Επιτροπής 
του άρθρου 9 του Κ.Ν. 2190/20, αποφασίζουμε: 

Εγκρίνουμε την δημοσίευση, στην Εφημερίδα της Κυ¬ 
βερνήσεως της παραπάνω Έκθεσης Εκτίμησης, παγίων 
περιουσιακών στοιχείων του Δήμου Λεωνιδίου - Δημοτικό 
Διαμέρισμα Παλαιοχωρίου που θα εισφερθούν στη Δημο¬ 
τική Επιχείρηση με την επωνυμία «Αναπτυξιακή Επιχείρη¬ 
ση Λεωνιδίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 15 Ιουλίου 2003 
Ο Νομάρχης 

ΔΗΜ. ΚΩΝΣΤΑΝΤΟΠΟΥΛΟΣ 


ΕΚΘΕΣΗ 

Εκτίμησης της αξίας πάγιων περιουσιακών στοιχείων 
(γήπεδο - κτίριο) του Δήμου Λεωνιδίου. 

Τρίπολη, 3 Ιουλίου 2003 

Προς τη Νομαρχιακή Αυτ/ση Αρκαδίας Τμήμα Εμπορί¬ 
ου Τρίπολη. 

Σε εκτέλεση της 1087/17.6.2003 απόφασης Νομάρχη 
Αρκαδίας οι κατωτέρω υπογεγραμμένοι: 

1. Τσουραπάς Αριστομένης Προϊστάμενος Τμήματος 
Εμπορίου Ν.Α.Α.. 

2. Κοσμάς Βασίλειος Δ/ντής Διεύθυνσης Αγροφυλακής 
Ν.Α.Α. 

3. Ξένος Ιωάννης Πολιτικός Μηχανικός εκπ/πος Επιμε¬ 
λητηρίου Αρκαδίας ως μέλη της συσταθείσης επιτροπής 
του άρθρ. 9 του Κ.Ν. 2190/20 όπως ισχύει προέβημεν σε 
αυτοψία περιουσιακών στοιχείων του Δήμου Λεωνιδίου 
(γήπεδο - κτίριο Δ.Δ. Παλαιοχωρίου) προς εξακρίβωση 
της αξίας αυτών κατά την 2/6/03 προκειμένου να αποτε- 
λέσει αντικείμενο εισφοράς σε είδος στην Δημοτική Επι¬ 
χείρηση με την επωνυμία «Αναπτυξιακή Επιχείρηση Λεω¬ 
νιδίου». 

Στην υπηρεσία υπεβλήθησαν με το 3309/24.6.03 έγγρα¬ 
φο Δήμου Λεωνιδίου: 

α) Φωτοαντίγραφο του 24918/27.11.74 συμβολαίου 
«πρόταση δωρεάς εν ζωή ακινήτου» των συμβολαιογρά¬ 
φων Αθηνών Γεωργίου Ο. Κωνσταντινίδη και Νικολάου 
Ευστ. Σταθόπουλου μετά του από 3.10.1977 πιστοποιητι¬ 
κού μεταγραφής της Μεταγραφύλακος Πρασιών. 

β) Το Τ01/15.4.92 Τοπογραφικό διάγραμμα μελετητή 
Δημ. Γολεγού (πολιτικό υπομ/κού) αποτύπωση οικοπέ¬ 
δου (μετά κτίσματος) στην θέση Παλαιοχώρι Κυνουρίας. 

γ) Η από 23.6.03 έγγραφο ΔΟΥ Λεωνιδίου αναφορικά με 
την εκτίμηση της αξίας του οικοπέδου και του ευρισκομέ¬ 
νου σ’ αυτό διώροφου κτίσματος του Δήμου Λεωνιδίου 
που ευρίσκεται στο Δ.Δ. Παλαιοχωρίου. 

δ) Το 60/Β.Π./18.6.2003 Πιστοποιητικό υποθηκοφύλα¬ 
κας Πρασιών. 

Η Επιτροπή ύστερα από αυτοψία που διενήργησε στον 
χώρο των Παγίων (γήπεδο κτίριο) προβαίνει στην εκτίμη¬ 
ση της αξίας του ενεργητικού και παθητικού των Παγίων 
Δήμου Λεωνιδίου στο ΔΔ Παλαιοχωρίου που έχει ως κα¬ 
τωτέρω: 

Α) ΕΝΕΡΓΗΤΙΚΟ 

ΓΗΠΕΔΟ (ΟΙΚΟΠΕΔΟ) - ΚΤΙΡΙΟ 

Πρόκειται περί οικοπέδου εμβαδού 1550 τετραγωνικών 
μέτρων ευρισκόμενο εντός των ορίων του οικισμού (χω¬ 
ρίου) Παλαιοχώριο Κυνουρίας το οποίο απεκτήθη από 
την κοινότητα Παλαιοχωρίου μετά του εις αυτό υφιστα¬ 
μένου διωρόφου κτίσματος δυνάμει της 24918/27.11.74 
πρότασης δωρεάς εν ζωή ακινήτου των συμβολαιογρά¬ 
φων Αθηνών Γεωργίου Κωνσταντινίδου και Νικολάου Στα- 
θοπούλου και το οποίο μετεγράφη στα βιβλία μεταγρα¬ 
φών του Υποθηκοφυλακείου την 3.10.1977 στον τόμο 93 
με α/α 51 σύμφωνα με το υποβληθέν τοπογραφικό διά¬ 
γραμμα υπό στοιχεία Τ01/15.4.1992 Πολιτικού Μηχανι¬ 
κού Δημ. Γολεγού. 

Επί του ως άνω περιγραφέντος οικοπέδου υφίσταται 
διώροφο κτίσμα παλαιάς κατασκευής το οποίο έχει υπο- 
στεί φθορές λόγω της παλαιότητός του. 

Όπως προκύπτει από το ανωτέρω τοπογραφικό διά- 

γραμμα η διώροφη παλαιό οικία έχει συνολικό εμβαδό 
74,66 μ 2 και η επακολουθήσασα προσθήκη στο ισόγειο και 
όροφο (αριθ. αδείας 674/80) έχει εμβαδό 52,55 μ 2 . 

Σύμφωνα με τα αναφερόμενα στο 24918/74 συμβόλαιο 
δωρεάς το διώροφο κτίσμα αποτελείται από ισόγειο όρο¬ 
φο έχοντας τέσσερα (4) δωμάτια κύρια, ένα σαλόνι και 
λουτροκαμπινέ, έκτου πρώτου ορόφου έχοντας πέντε (5) 
κύρια δωμάτια (τα δύο με εσωτερικό \Ν. Ο.) ένα σαλόνι και 
δύο (2) λουτροκαμπινέ καθώς και άνωθεν του Α' ορόφου 
υπάρχει σοφίτα αποτελούμενη εξ ενός ενιαίου χώρου. 
Επίσης τις το ισόγειο εντός ακαλύπτου περιφραγμένου 
χώρου υπάρχει μαγειρείο μετά αποθήκης (στο τοπογρα- 
φικό αναφέρεται φούρνος). 

Β) ΒΑΡΗ 

Όπως προκύπτει από το 60(Β.Π. )/18.6.2003 πιστοποιη¬ 
τικό υποθηκοφυλακείου Πρασιών επί του ακινήτου του 
αναφερομένου και περιγραφομένου στα 24918/74 και 
27177/76 συμβόλαια συμβολαιογράφου Αθηνών Γεωργί¬ 
ου Οδυσ. Κωνσταντινίδη κατά της κοινότητας Παλαιοχω- 
ρίου και κατά των προκατόχων αυτής 1) Δημητρίου Γ. Οι¬ 
κονόμου β) Κεντρικού Ταμείου Γεωργίας Κτηνοτροφίας 
και Δασών και γ) Ελένης συζ. Χρήστου Δαμάσχη ουδέν 
υποθηκικόν βάρος ή κατάσχεση υφίσταται έως της χθες 
(17.6.03). Με βάση τα ανωτέρω αναφερόμενα η Επιτροπή 
Εκτίμησης προβαίνει στην εκτίμηση της αξίας του ακινή¬ 
του (οικόπεδο και κτίσμα-ξενώνας Δ.Δ. Παλαιοχωρίου 
Δήμου Λεωνιδίου) προκειμένου να αποτελέσει αντικείμε¬ 
νο σε είδος εισφοράς στην Δημοτική Επιχείρηση με την 
επωνυμία Αναπτυξιακή Επιχείρηση Λεωνιδίου. 


ΕΝΕΡΓΗΤΙΚΟ 
Οικόπεδο 
Κτίριο (ισόγειο) 
Κτίριο (Α' όροφος) 
Σύνολο ενεργητικού 
ΠΑΘΗΤΙΚΟ: 
ΣΥΜΠΕΡΑΣΜΑΤΑ 


3.924 ευρώ 
14.963» 
21.063» 
40.000 ευρώ 
0,00 


Βάσει των ανωτέρω η Επιτροπή Εκτίμησης ΟΜΟΦΩΝΑ 
ΓΝΩΜΟΔΟΤΕΙ ότι κατά την 2.6.2003 η καθαρή αξία των 
παγίων περιουσιακών στοιχείων (οικόπεδο μετά κτίσμα- 
τος) που ευρίσκονται στο Δ.Δ. Παλαιοχωρίου Δήμου Λε¬ 
ωνιδίου ανέρχεται στο ποσό των σαράντα χιλιάδων 
(40.000) ευρώ. 

Η Επιτροπή 
Α. ΤΣΟΥΡΑΠΑΣ 
Β. ΚΟΣΜΑΣ 


I. ΞΕΝΟΣ 


-♦- 

( 11 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην Κλεοπάτρα Τζιομάκη του Χρήστου. 


Ο ΝΟΜΑΡΧΗΣ ΑΡΤΑΣ 

Μετην ΔΥΠ 2664/22.7.2003 απόφαση του Νομάρχη Άρ¬ 
τας έχει χορηγηθεί στην Κλεοπάτρα Τζιομάκη του Χρή¬ 
στου άδεια ασκήσεως επαγγέλματος Κοινωνικού Λει¬ 
τουργού. 

Με εντολή Νομάρχη 
Ο Διευθυντής 
I. ΑΝΔΡΕΑΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙΕΧ 223211 ΥΡΕΤ (3Π * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ: νν\Λ/\Λ/.θΙ·9Γ - θ-ιτΐ3ίΙ: \λ/θ 6 ιτι 351 θγ @ βί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Ωϋ - γοπι για δημοσιεύματα μετά το 1994 καθορίζεται σε 30 ευτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 ευτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθγπθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιλ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 ευτο ανά έτος παλαιότητας και κατά τεύχος 

* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































